title: Sklep Sveta 2014/499/SZVP z dne 25. julija 2014 o spremembi Sklepa 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine

text:
               25.7.2014

               SL

               Uradni list Evropske unije

               L 221/15

         SKLEP SVETA 2014/499/SZVP
   z dne 25. julija 2014
   o spremembi Sklepa 2014/145/SZVP o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 17. marca 2014 sprejel Sklep 2014/145/SZVP (1).

               (2)

               Zaradi resnosti razmer v Ukrajini bi se morale omejitve za vstop ter zamrznitev sredstev in gospodarskih virov uporabljati tudi za fizične in pravne osebe, subjekte in organe, ki dejavno materialno ali finančno podpirajo ruske nosilce odločitev, odgovorne za priključitev Krima ali destabilizacijo vzhodne Ukrajine, ali pa imajo od njih korist.

               (3)

               Svet poleg tega meni, da bi bilo treba na seznam oseb, subjektov in organov, za katere veljajo omejevalni ukrepi, iz Priloge k Sklepu 2014/145/SZVP, dodati še druge fizične in pravne osebe.

               (4)

               Sklep 2014/145/SZVP bi bilo treba ustrezno spremeniti.

               (5)

               Za izvajanje teh ukrepov je potrebno nadaljnje ukrepanje Unije –

         SPREJEL NASLEDNJI SKLEP:
   Člen 1
   Sklep 2014/145/SZVP se spremeni:

               (1)

               člen 1(1) se nadomesti z naslednjim:
               „1.   Države članice s sprejetjem potrebnih ukrepov preprečijo vstop na svoje ozemlje ali tranzit prek njega za:

                           (a)

                           fizične osebe, odgovorne za ukrepe ali politike, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine oziroma stabilnost ali varnost v Ukrajini ali ovirajo delo mednarodnih organizacij v Ukrajini, oziroma fizične osebe, ki te ukrepe ali politike dejavno podpirajo ali izvajajo, ter fizične osebe, ki so z njimi povezane; ali

                           (b)

                           fizične osebe, ki dejavno materialno ali finančno podpirajo ruske nosilce odločitev, odgovorne za priključitev Krima ali destabilizacijo vzhodne Ukrajine, ali pa imajo od njih korist,

                     kot so navedene v Prilogi.“;

               (2)

               člen 2(1) se nadomesti z naslednjim:
               „1.   Vsa sredstva in gospodarski viri, ki pripadajo, so v lasti ali s katerimi razpolagajo ali jih nadzirajo:

                           (a)

                           fizične osebe, odgovorne za ukrepe ali politike, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine oziroma stabilnost ali varnost v Ukrajini ali ovirajo delo mednarodnih organizacij v Ukrajini, oziroma fizične osebe, ki te ukrepe ali politike dejavno podpirajo ali izvajajo, in fizične ali pravne osebe, subjekti ali organi, ki so z njimi povezani;

                           (b)

                           pravne osebe, subjekti ali organi, ki materialno ali finančno podpirajo ukrepe, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine;

                           (c)

                           pravne osebe, subjekti ali organi na Krimu ali v Sevastopolu, katerih lastništvo je bilo preneseno v nasprotju z ukrajinsko zakonodajo, oziroma pravne osebe, subjekti ali organi, ki jim je tak prenos prinesel koristi, ali

                           (d)

                           fizične ali pravne osebe, subjekti ali organi, ki dejavno materialno ali finančno podpirajo ruske nosilce odločitev, odgovorne za priključitev Krima ali destabilizacijo vzhodne Ukrajine, ali pa imajo od njih korist,

                     kot so navedeni v Prilogi, se zamrznejo.“.
         Člen 2
   Osebe in subjekti s seznama iz Priloge k temu sklepu se dodajo na seznam iz Priloge k Sklepu 2014/145/SZVP.
   Člen 3
   Ta sklep začne veljati na dan objave v Uradnem listu Evropske unije.

      V Bruslju, 25. julija 2014

            Za Svet

            Predsednik

         S. GOZI

      (1)  Sklep Sveta 2014/145/SZVP z dne 17. marca 2014 o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine (UL L 78, 17.3.2014, str. 16).

      PRILOGA
      SEZNAM OSEB IN SUBJEKTOV IZ ČLENA 2
      I.   Posamezniki

                  Ime

                  Podatki za ugotavljanje istovetnosti

                  Razlogi za uvrstitev na seznam

                  Datum uvrstitve na seznam

                  1.

                  Mikhail Efimovich FRADKOV
                  Михаил Ефимович Фрадков

                  Rojen 1.9.1950 v Kurumohu, regija Kujbišev.

                  Stalni član sveta za nacionalno varnost Ruske federacije; direktor zunanje obveščevalne službe Ruske federacije. Kot član sveta za nacionalno varnost, ki ima svetovalno in usklajevalno vlogo pri nacionalni varnosti, sodeluje pri oblikovanju politike ruske vlade, ki ogoroža ozemeljsko celovitost, suverenost in neodvisnost Ukrajine.

                  25.7.2014

                  2.

                  Nikolai Platonovich PATRUSHEV
                  Николай Платонович Патрушев

                  Rojen 11.7.1951 v Leningradu (St. Petersburgu).

                  Stalni član in sekretar sveta za nacionalno varnost Ruske federacije. Kot član sveta za nacionalno varnost, ki ima svetovalno in usklajevalno vlogo pri nacionalni varnosti, sodeluje pri oblikovanju politike ruske vlade, ki ogoroža ozemeljsko celovitost, suverenost in neodvisnost Ukrajine.

                  25.7.2014

                  3.

                  Aleksandr Vasilievich BORTNIKOV
                  Александр Васильевич Бортников

                  Rojen 15.11.1951 v Permu.

                  Stalni član sveta za nacionalno varnost Ruske federacije. Direktor zvezne službe za nacionalno varnost. Kot član sveta za nacionalno varnost, ki ima svetovalno in usklajevalno vlogo pri nacionalni varnosti, sodeluje pri oblikovanju politike ruske vlade, ki ogoroža ozemeljsko celovitost, suverenost in neodvisnost Ukrajine.

                  25.7.2014

                  4.

                  Rashid Gumarovich NURGALIEV
                  Рашид Гумарович Нургалиев

                  Rojen 8.10.1956 v Žetikari, Kazaška sovjetska socialistična republika.

                  Stalni član in namestnik sekretarja sveta za nacionalno varnost Ruske federacije. Kot član sveta za nacionalno varnost, ki ima svetovalno in usklajevalno vlogo pri nacionalni varnosti, sodeluje pri oblikovanju politike ruske vlade, ki ogoroža ozemeljsko celovitost, suverenost in neodvisnost Ukrajine.

                  25.7.2014

                  5.

                  Boris Vyacheslavovich GRYZLOV
                  Борис Вячеславович Грызлов

                  Rojen 15.12.1950 v Vladivostoku.

                  Stalni član in sekretar sveta za nacionalno varnost Ruske federacije. Kot član sveta za nacionalno varnost, ki ima svetovalno in usklajevalno vlogo pri nacionalni varnosti, sodeluje pri oblikovanju politike ruske vlade, ki ogoroža ozemeljsko celovitost, suverenost in neodvisnost Ukrajine.

                  25.7.2014

                  6.

                  Sergei Orestovoch BESEDA
                  Сергей Орестович Беседа

                  1954

                  Poveljnik pete enote zvezne službe nacionalne varnosti Ruske federacije.
                  Kot visoki uradnik zvezne službe nacionalne varnosti vodi službo za nadzor nad obveščevalnimi dejavnostmi in mednarodnimi operacijami.

                  25.7.2014

                  7.

                  Mikhail Vladimirovich DEGTYAREV
                  Михаил Владимирович Дегтярёв

                  Rojen 10.7.1981 v Kujbiševu (Samara).

                  Poslanec dume.
                  23. maja 2014 je razglasil odprtje „de facto veleposlaništva“ nepriznane t. i. „Donecke ljudske republike“ v Moskvi; je med tistimi, ki ogrožajo ozemeljsko celovitost, suverenost in neodvisnost Ukrajine.

                  25.7.2014

                  8.

                  Ramzan Akhmadovitch KADYROV
                  Рамзан Ахматович Кадыров

                  Rojen 5.10.1976 v Centaroju.

                  Predsednik Republike Čečenije. Dajal je izjave v podporo nezakoniti priključitvi Krima ter oboroženi vstaji v Ukrajini. Med drugim je 14. junija 2014 izjavil, da „bo storil vse, da bi pomagal pri oživitvi Krima.“ V tej zvezi mu je vršilec dolžnosti vodje Avtonomne republike Krim podelil odlikovanje „za osvoboditev Krima“ zaradi njegove podpore pri nezakoniti priključitvi Krima. Poleg tega je 1. junija 2014 izrazil pripravljenost, da v Ukrajino pošlje 74 000 čečenskih prostovoljcev, če bi ga za to zaprosili.

                  25.7.2014

                  9.

                  Alexander Nikolayevich TKACHYOV
                  АЛЕКСАНДР НИКОЛАЕВИЧ Ткачёв

                  Rojen 23.12.1960 v kraju Viselki.

                  Upravnik krasnodarske regije.
                  Vršilec dolžnosti vodje Avtonomne republike Krim mu je podelil odlikovanje „za osvoboditev Krima“ zaradi podpore pri nezakoniti priključitvi Krima. Vršilec dolžnosti vodje Avtonomne republike Krim je tedaj dejal, da je bil navedeni med prvimi, ki so izrazili podporo novemu krimskemu „vodstvu“.

                  25.7.2014

                  10.

                  Pavel GUBAREV
                  Павел Юрьевич Губарев

                  Rojen 10.2.1983 v Sjeverodonecku.

                  Eden od samooklicanih vodij t. i. „Ljudske republike Doneck“. Pozival je k ruskemu posredovanju v vzhodni Ukrajini, tudi z namestitvijo ruskih mirovnih sil. Povezan je z Igorjem Strelkovom/Girkinom, ki je odgovoren za dejavnosti, ki ogrožajo ozemeljsko celovitost, suverenost in neodvisnost Ukrajine. Grubarev je odgovoren za novačenje ljudi v oborožene sile separatistov.
                  Odgovoren za zavzetje poslopja regionalne vlade v Donecku s strani proruskih sil; proglasil se je za „ljudskega upravitelja“.
                  Kljub temu da mu je bila odvzeta prostost zaradi ogrožanja ozemeljske celovitosti Ukrajine in je bil nato izpuščen, je imel še naprej pomembno vlogo pri separatističnih dejavnostih ter tako ogrožal ozemeljsko celovitost, suverenost in neodvisnost Ukrajine.

                  25.7.2014

                  11.

                  Ekaterina GUBAREVA
                  Екатерина Юрьевна Губарева

                  Rojena 5.7.1983 v Kakovki.

                  V funkciji t. i. „ministrice za zunanje zadeve“ je odgovorna za obrambo t. i. „Donecke ljudske republike“, s čimer ogroža ozemeljsko celovitost, suverenost in neodvisnost Ukrajine.
                  Poleg tega so z njenega računa financirane nezakonite oborožene seperatistične skupine.
                  S prevzemom in izvajanjem te funkcije tako podpira dejavnosti in politike, ki ogrožajo ozemeljsko celovitost, suverenost in neodvisnost Ukrajine.

                  25.7.2014

                  12.

                  Fedor BEREZIN
                  Фёдор Дмитриевич Березин

                  Rojen 7.2.1960 v Donecku.

                  T. i. „namestnik ministra za obrambo“ t. i. „Donecke ljudske republike“. Povezan je z Igorjem Strelkovim/Girkinom, t. i. „ministrom za obrambo“ t. i. „Donecke ljudske republike“, ki je odgovoren za dejavnosti, ki ogrožajo ozemeljsko celovitost, suverenost in neodvisnost Ukrajine. Berezin s prevzemom in izvajanjem te funkcije tako podpira dejavnosti in politike, ki ogrožajo ozemeljsko celovitost, suverenost in neodvisnost Ukrajine.

                  25.7.2014

                  13.

                  Valery Vladimirovich KAUROV
                  Валерий Владимирович Кауров

                  Rojen 2.4.1956 v Odesi.

                  Samooklicani „predsednik“ t. i. „Republike Novorusije“, ki je pozval Rusijo, naj pošlje vojake v Ukrajino. S prevzemom in izvajanjem te funkcije tako podpira dejavnosti in politike, ki ogrožajo ozemeljsko celovitost, suverenost in neodvisnost Ukrajine.

                  25.7.2014

                  14.

                  Serhii Anatoliyovych ZDRILIUK
                  Сергей Анатольевич Здрылюкv

                  Rojen 23.6.1972 v regiji Vinica.

                  Visoki svetovalec Igorja Strelkova/Girkina, ki je odgovoren za dejavnosti, ki ogrožajo ozemeljsko celovitost, suverenost in neodvisnost Ukrajine. Zdriliuk s prevzemom in izvajanjem te funkcije tako podpira dejavnosti in politike, ki ogrožajo ozemeljsko celovitost, suverenost in neodvisnost Ukrajine.

                  25.7.2014

                  15.

                  Vladimir ANTYUFEYEV
                  Владимир Антюфеев
                  (aka Vladimir SHEVTSOV, Vladimir Iurievici ANTIUFEEV, Vladimir Gheorghievici ALEXANDROV, Vadim Gheorghievici SHEVTSOV)

                  Rojen 19.2.1951 v Novosibirsku.

                  Nekdanji „minister za državno varnost“ v separatistični regiji Pridnestrje. Od 9. julija 2014 je prvi namestnik predsednika vlade Donecke ljudske republike, odgovoren za varnost in kazenski pregon. Po svoji funkciji je odgovoren za seperatistične „vladne“ dejavnosti t. i. „vlade Donecke ljudske republike“.

                  25.7.2014

      II.   Subjekti, ki ogrožajo ozemeljsko celovitost, suverenost in neodvisnost Ukrajine

                  Ime

                  Podatki za ugotavljanje istovetnosti

                  Razlogi za uvrstitev na seznam

                  Datum uvrstitve na seznam

                  1.

                  Tako imenovana „Luganska ljudska republika“
                  „Луганская народная республика“
                  „Luganskaya narodnaya respublika“

                  Uradno spletno mesto:
                  http://lugansk-online.info
                  Telefonska številka
                  +38-099-160-74-14

                  Ustanovljena je bila 27. aprila 2014.
                  Odgovorna za organizacijo nezakonitega referenduma 11. maja 2014. Razglasitev neodvisnosti 12. maja 2014.
                  22. maja 2014 sta t. i. „ljudski republiki“ Doneck in Lugansk ustanoviliti t. i. „Zvezno državo Novorusijo“, kar je kršitev ukrajinskega ustavnega prava ter tudi mednarodnega prava;
                  je tudi ogrožanje ozemeljske celovitosti, suverenosti in neodvisnosti Ukrajine.
                  Rekrutira tudi ljudi za separatistično „vojsko jugovzhoda“ in druge nezakonite oborožene separatistične skupine, s čimer ogroža ozemeljsko celovitost, suverenost in neodvisnost Ukrajine.

                  25.7.2014

                  2.

                  Tako imenovana „Donecka ljudska republika“
                  „Донецкая народная республика“
                  „Donétskaya naródnaya respúblika“

                  Uradne informacije, med drugim ustava Donecke ljudske republike ter sestava vrhovnega sveta:
                  http://dnr-news.com/
                  Družbeni mediji:
                  https://twitter.com/dnrpress
                  http://vk.com/dnrnews

                  Razglašena je bila 7. aprila 2014.
                  Odgovorna za organizacijo nezakonitega referenduma 11. maja 2014. Razglasitev neodvisnosti 12. maja 2014.
                  24. maja 2014 sta t. i. „ljudski republiki“ Doneck in Lugansk podpisali sporazum o ustanovitvi t. i. „Zvezne države Novorusije“, kar je kršitev ukrajinskega ustavnega prava ter tudi mednarodnega prava;
                  je tudi ogrožanje ozemeljske celovitosti, suverenosti in neodvisnosti Ukrajine.
                  Rekrutira tudi ljudi za separatistično nezakonite oborožene separatistične skupine, s čimer ogroža ozemeljsko celovitost, suverenost in neodvisnost Ukrajine.

                  25.7.2014

                  3.

                  Tako imenovana „Zvezna država Novorusija“
                  „Федеративное государство Новороссия“
                  „Federativnoye Gosudarstvo Novorossiya“

                  Uradna sporočila za javnost:
                  http://novorossia.su/official

                  24. maja 2014 sta t. i. „ljudski republiki“ Doneck in Lugansk podpisali sporazum o ustanovitvi t. i. „Zvezne države Novorusije“, kar je kršitev ukrajinskega ustavnega prava ter tudi mednarodnega prava;
                  je tudi ogrožanje ozemeljske celovitosti, suverenosti in neodvisnosti Ukrajine.

                  25.7.2014

                  4.

                  Mednarodna unija ljudskih združenj „Velika donska vojska“
                  Международный Союз Общественных Объединений
                  „Всевеликое Войско Донское“

                  Uradno spletno mesto:
                  http://vvd2003.narod.ru/
                  Telefonska številka:
                  +7-8-908-178-65-57
                  Družbeni mediji:
                  Kozaška narodna garda
                  http://vk.com/kazak_nac_guard
                  Naslov: 346465 Rusija, Regija Rostov. Okrožje Oktober (C). Zaplavska ulica, Šosejna ulica 1

                  „Velika donska vojska“ je ustanovila „Kozaško narodno gardo“, ki je odgovorna za boj proti silam ukrajinske vlade v vzhodni Ukrajini in s tem ogroža ozemeljsko celovitost, suverenost in neodvisnost Ukrajine ter njeno stabilnost in varnost.
                  Povezana z Nikolayem KOZITSYNOM, poveljnikom kozaških sil, odgovornim za poveljevanje separatistom v vzhodni Ukrajini, ki se bojujejo proti silam ukrajinske vlade.

                  25.7.2014

                  5.

                  „Sobol“
                  „СОБОЛЬ“

                  Uradno spletno mesto:
                  http://soboli.net
                  Družbeni mediji:
                  http://vk.com/sobolipress
                  Telefonska številka:
                  (0652) 60-23-93.
                  : SoboliPress@gmail.com
                  Naslov: Krim, Simferopol, Kijevska ulica 4 (osrednja avtobusna postaja) (

                  Radikalna paravojaška organizacija, ki javno podpira uporabo sile, da bi se ukinil ukrajinski nadzor nad Krimom, in tako ogroža ozemeljsko celovitost, suverenost in neodvisnost Ukrajine.
                  Odgovorna za usposabljanje separatistov za boj proti silam ukrajinske vlade v vzhodni Ukrajini, s čimer ogroža stabilnost in varnost Ukrajine.

                  25.7.2014

                  6.

                  Tako imenovana „luganska garda“
                  „Луганская гвардия“

                  Družbeni mediji:
                  https://vk.com/luguard
                  http://vk.com/club68692201

                  Samoobrambna milica Luganska, odgovorna za usposabljanje separatistov za boj proti silam ukrajinske vlade v vzhodni Ukrajini, s čimer ogroža stabilnost in varnost Ukrajine.
                  Povezana z Germanom PROPOKIVOM, dejavnim vodjo, ki je sodeloval pri zavzetju poslopja luganskega regionalnega urada ukrajinske varnostne službe in je v tem poslopju posnel nagovor za predsednika Putina in Rusijo.

                  25.7.2014

                  7.

                  Tako imenovana „vojska jugovzhoda“
                  „Армии Юго-Востока“

                  Rekrutiranje:
                  http://lugansk-online.info/statements
                  Družbeni mediji:
                  http://vk.com/lugansksbu

                  Nezakonita oborožena separatistična skupina, ki naj bi bila med najpomembnejšimi v vzhodni Ukrajini.
                  Odgovorna za zavzetje poslopja varnostne službe luganske regije. Upokojeni uradnik.
                  Povezana z Valeriyem BOLOTOVOM, ki je na seznamu vodij skupine.
                  Povezana z Vasylom NIKITINOM, odgovornim za separatistične „vladne“ dejavnosti tako imenovane „vlade Ljudske republike Lugansk“.

                  25.7.2014

                  8.

                  Tako imenovana „Ljudska milica Donbasa“
                  „Нарóдное ополчéние Донбáсса“

                  Družbeni mediji:
                  http://vk.com/polkdonbassa
                  +38-099-445-63-78;
                  +38-063-688-60-01;
                  +38-067-145-14-99;
                  +38-094-912-96-60;
                  +38-062-213-26-60
                  Elektronska pošta: voenkom.dnr@mail.ru
                  mobilisation@novorossia.co
                  Prostovoljni telefon za Rusijo:
                  +7 (926) 428-99-51
                  +7 (967) 171-27-09
                  ali elektronska pošta novoross24@mail.ru
                  Naslov: Doneck, Prospekt Zasjadko 13

                  Nezakonita oborožena separatistična skupina, odgovorna za boj proti silam ukrajinske vlade v vzhodni Ukrajini, s čimer ogroža stabilnost oziroma varnost Ukrajine.
                  Med drugim je na začetku aprila 2014 militanta skupina prevzela nadzor nad več vladnimi poslopji v vzhodni Ukrajini ter tako ogrožala ozemeljsko celovitost, suverenost in neodvisnost Ukrajine.
                  Njen nekdanji vodja Pavel
                  Gubarev je skupaj s proruskimi silami zavzel vladno poslopje v Donecku in se oklical za „ljudskega upravnika“.

                  25.7.2014

                  9.

                  „Vostok battalion“
                  „батальоны Восток“

                  Družbeni mediji:
                  http://vk.com/patriotic_forces_of_donbas

                  Nezakonita oborožena separatistična skupina, ki naj bi bila med najpomembnejšimi v vzhodni Ukrajini.
                  Odgovorna za boj proti silam ukrajinske vlade v vzhodni Ukrajini, s čimer ogroža stabilnost ali varnost Ukrajine.
                  Skušala zavzeti letališče v Donecku.

                  25.7.2014

      III.   Subjekti, katerih lastništvo je bilo preneseno v nasprotju z ukrajinskim pravom

                  Ime

                  Podatki za ugotavljanje istovetnosti

                  Razlogi za uvrstitev na seznam

                  Datum uvrstitve na seznam

                  1.

                  Državno podjetje mesta Kerč za upravljanje trajektov
                  Государственная судоходная компания „Керченская паромная переправа“
                  Gosudarstvenoye predpriyatiye
                  Kerchenskaya paromnaya pereprava

                  Celiberna ulica 16, 98307 Kerč
                  (Автономная Республика Крым, г. Керчь, ул. Целимберная, 16)
                  koda: 14333981

                  Lastništvo subjekta je bilo preneseno v nasprotju z ukrajinskim pravom. „Krimski parlament“ je 17. 3. 2014 sprejel resolucijo št. 1757-6/14 o nacionalizaciji nekaterih podjetij, ki pripadajo ukrajinskemu ministrstvu za infrastrukturo oziroma kmetijstvo, „predsedstvo krimskega parlamenta“ pa je 24. 3. 2014 sprejelo sklep št. 1802-6/14 o državnem podjetju mesta Kerč za upravljanje trajektov, v katerem je v imenu „Republike Krim“ razglasilo prevzem premoženja, ki pripada tej družbi. To podjetje so krimske „oblasti“ s tem dejansko zaplenile.

                  25.7.2014

                  2.

                  Državno podjetje „Sebastopolsko komercialno morsko pristanišče“
                  Государственное предприятие „Севастопольский морской торговый порт“
                  Gosudarstvenoye predpriyatiye
                  Sevastopolski morskoy torgovy port

                  Trg Nakimova 3, 99011 Sebastopol
                  (99011, г. Севастополь, пл. Нахимова, 3)
                  koda: 01125548

                  Lastništvo subjekta je bilo preneseno v nasprotju z ukrajinskim pravom. „Krimski parlament“ je 17. 3. 2014 sprejel resolucijo št. 1757-6/14 o nacionalizaciji nekaterih podjetij, ki pripadajo ukrajinskemu ministrstvu za infrastrukturo oziroma kmetijstvo, v kateri je v imenu „Republike Krim“ razglasilo prevzem premoženja, ki pripada podjetju Sebastopolsko komercialno morsko pristanišče. To podjetje so krimske „oblasti“ s tem dejansko zaplenile. Po prometu je to največje komercialno morsko pristanišče na Krimu.

                  25.7.2014

                  3.

                  Državno podjetje „Komercialno morsko pristanišče mesta Kerč“
                  Государственное предприятие „Керченский морской торговый порт“
                  Gosudarstvenoye predpriyatiye
                  Kerchenski morskoy torgovy port

                  Ulica Kirova 28, 98312 Kerč, Avtonomna republika Krim,
                  (98312, Автономная Республика Крым, г. Керчь, ул. Кирова, 28)
                  koda: 01125554

                  Lastništvo subjekta je bilo preneseno v nasprotju z ukrajinskim pravom. „Krimski parlament“ je 17. 3. 2014 sprejel resolucijo št. 1757-6/14 o nacionalizaciji nekaterih podjetij, ki pripadajo ukrajinskemu ministrstvu za infrastrukturo oziroma kmetijstvo, 26. 3. 2014 pa resolucijo št. 1865-6/14 o državnem podjetju Krimska morska pritanišča („О Государственном предприятии“ Крымские морские порты„) v kateri je v imenu“ Republike Krim „razglasilo prevzem premoženja, ki pripada podjetju Komercialno morsko pristanišče mesta Kerč. To podjetje so krimske oblasti“ s tem dejansko zaplenile. Po prometu je to drugo največje komercialno morsko pristanišče na Krimu.

                  25.7.2014

                  4.

                  Državno podjetje Universal-Avia
                  Государственном предприятии „Универсал-Авиа“
                  Gosudarstvenoye predpriyatiye
                  „Universal-Avia“

                  Aeroflotska ulica, 95024 Simferopol
                  (Аэрофлотская улица, 5, Симферополь г.)

                  Lastništvo subjekta je bilo preneseno v nasprotju z ukrajinskim pravom. „Predsedstvo krimskega parlamenta“ je 24. 3. 2014 sprejelo sklep o državnem podjetju Universal-Avia „(“О Государственном предприятии „Универсал-Авиа“) št. 1794-6/14, v katerem je v imenu „Republike Krim“ razglasilo prevzem premoženja, ki pripada tej družbi. To podjetje so krimske „oblasti“ s tem dejansko zaplenile.

                  25.7.2014

                  5.

                  Letovišče „Nižnja Oreanda“
                  Санаторий „Нижняя Ореанда“

                  Letovišče „Nižnja Oreanda“, 08655, Jalta, Oreanda
                  (08655, г.Ялта, пгт. Ореанда, Санаторий „Нижняя Ореанда“)

                  Lastništvo subjekta je bilo preneseno v nasprotju z ukrajinskim pravom. „Predsedstvo krimskega parlamenta“ je 21. marca sprejelo sklep o vprašanjih ustanovitve Združenja zdravilišč in letovišč št. 1767-6/14, v katerem je v imenu „Republike Krim“ razglasilo prevzem premoženja, ki pripada družbi „Nižnja Oreanda“. To podjetje so krimske „oblasti“ s tem dejansko zaplenile.

                  25.7.2014

                  6.

                  Krimsko podjetje „Destilirnica Azov“
                  Крымское республиканское предприятие „Азовский ликероводочный Завод“
                  Azovsky likerovodochny zavod

                  Zeleznodorožna ulica 40, 96178 Azov, Okrožje Džankojskij
                  (Джанкойский район, пгт Азовское, ул. Железнодорожная, 40)
                  koda: 01271681

                  Lastništvo subjekta je bilo preneseno v nasprotju z ukrajinskim pravom. „Predsedstvo krimskega parlamenta“ je 9. aprila sprejelo sklep št. 1991-6/14 o spremembi resolucije državnega sveta Republike Krim z dne 26. marca 2014 št. 1836-6/14 o nacionalizaciji premoženja podjetij, ustanov in organizacij kmetijske industrije na ozemlju Ropublike Krim, v katerem je v imenu „Republike Krim“ razglasilo prevzem premoženja, ki pripada družbi „Destilirnica Azov“. To podjetje so krimske „oblasti“ s tem dejansko zaplenile.

                  25.7.2014

                  7.

                  Državni koncern „Državno združenje proizvajalcev Massandra“
                  Национальное производственно-аграрное объединение „Массандра“
                  Nacionalnoye proizvodstvenno agrarnoye obyedinenye Massandra

                  Ulica Mira 6, Masandra, 98600 Jaltta
                  (98600, г. Ялта, пгт Массандра, ул. Мира, д. 6)
                  koda: 00411890

                  Lastništvo subjekta je bilo preneseno v nasprotju z ukrajinskim pravom. „Predsedstvo krimskega parlamenta“ je 9. aprila sprejelo sklep št. 1991-6/14 o spremembi resolucije državnega sveta Republike Krim z dne 26. marca 2014 št. 1836-6/14 o nacionalizaciji premoženja podjetij, ustanov in organizacij kmetijske industrije na ozemlju Ropublike Krim, v katerem je v imenu „Republike Krim“ razglasilo prevzem premoženja, ki pripada državnemu koncernu „Državno združenje proizvajalcev Massandra“. To podjetje so krimske „oblasti“ s tem dejansko zaplenile.

                  25.7.2014

                  8.

                  „Državno podjetje Magarač državnega vinogradniškega zavoda“
                  Государственное предприятие Агрофирма „Магарач“ Национального института винограда и вина „Магарач“
                  Gosudarstvenoye predpriyatiye „Agrofirma Magarach“ nacionalnogo instituta vinograda i vina „Magarach“

                  Čapajeva ulica 9, 98433 Vilino, okrožje Bahčisarajskij
                  (98433, Автономная Республика Крым, Бахчисарайский район, с. Вилино, ул. Чапаева, д. 9)
                  koda: 31332064

                  Lastništvo subjekta je bilo preneseno v nasprotju z ukrajinskim pravom. „Predsedstvo krimskega parlamenta“ je 9. aprila sprejelo sklep št. 1991-6/14 o spremembi resolucije državnega sveta Republike Krim z dne 26. marca 2014 št. 1836-6/14 o nacionalizaciji premoženja podjetij, ustanov in organizacij kmetijske industrije na ozemlju Ropublike Krim, v katerem je v imenu „Republike Krim“ razglasilo prevzem premoženja, ki pripada državnemu podjetju Magarač državnega vinogradniškega zavoda. To podjetje so krimske „oblasti“ s tem dejansko zaplenile.

                  25.7.2014

                  9.

                  Državno podjetje „Tovarna penečega se vina Novij svet“
                  Государственное предприятиеЗавод шампанских вин „Новый свет“
                  Gosudarstvenoye predpriyatiye „Zavod shampanskykh vin Novy Svet“

                  Ulica Šaljapina 1, 98032 Sudak, Novij Svet
                  (98032, г. Судак, пгт Новый Свет, ул. Шаляпина, д. 1)
                  koda: 00412665

                  Lastništvo subjekta je bilo preneseno v nasprotju z ukrajinskim pravom. „Predsedstvo krimskega parlamenta“ je 9. aprila sprejelo sklep št. 1991-6/14 o spremembi resolucije državnega sveta Republike Krim z dne 26. marca 2014 št. 1836-6/14 o nacionalizaciji premoženja podjetij, ustanov in organizacij kmetijske industrije na ozemlju Ropublike Krim, v katerem je v imenu „Republike Krim“ razglasilo prevzem premoženja, ki pripada državnemu podjetju Tovarna penečega se vina Novij svet. To podjetje so krimske „oblasti“ s tem dejansko zaplenile.

                  25.7.2014


title: Sklep Evropskega parlamenta (EU, Euratom) 2017/1611 z dne 27. aprila 2017 o razrešnici glede izvrševanja proračuna Izvajalske agencije za potrošnike, zdravje, kmetijstvo in hrano za proračunsko leto 2015

text:
               29.9.2017

               SL

               Uradni list Evropske unije

               L 252/105

         SKLEP EVROPSKEGA PARLAMENTA (EU, Euratom) 2017/1611
   z dne 27. aprila 2017
   o razrešnici glede izvrševanja proračuna Izvajalske agencije za potrošnike, zdravje, kmetijstvo in hrano za proračunsko leto 2015
   EVROPSKI PARLAMENT,

               —

               ob upoštevanju splošnega proračuna Evropske unije za proračunsko leto 2015 (1),

               —

               ob upoštevanju konsolidiranega zaključnega računa Evropske unije za proračunsko leto 2015 (COM(2016) 475 – C8-0269/2016) (2),

               —

               ob upoštevanju končnega zaključnega računa Izvajalske agencije za potrošnike, zdravje, kmetijstvo in hrano za proračunsko leto 2015 (3),

               —

               ob upoštevanju poročila Komisije o nadaljnjem ukrepanju v zvezi z razrešnico za proračunsko leto 2014 (COM(2016) 674) in delovnih dokumentov služb Komisije, priloženih temu poročilu (SWD(2016) 338, SWD(2016) 339),

               —

               ob upoštevanju letnega poročila Komisije organu, ki da razrešnico, o notranjih revizijah, opravljenih leta 2015 (COM(2016) 628), in delovnega dokumenta služb Komisije, ki mu je priložen (SWD(2016) 322),

               —

               ob upoštevanju poročila Računskega sodišča o zaključnem računu Izvajalske agencije za potrošnike, zdravje, kmetijstvo in hrano za proračunsko leto 2015 z odgovorom agencije (4),

               —

               ob upoštevanju izjave o zanesljivosti (5) računovodskih izkazov ter o zakonitosti in pravilnosti z njimi povezanih transakcij, ki jo je za proračunsko leto 2015 v skladu s členom 287 Pogodbe o delovanju Evropske unije predložilo Računsko sodišče,

               —

               ob upoštevanju priporočila Sveta z dne 21. februarja 2017 o podelitvi razrešnice Komisiji glede izvrševanja proračuna za proračunsko leto 2015 (05874/2017 – C8-0038/2017),

               —

               ob upoštevanju členov 317, 318 in 319 Pogodbe o delovanju Evropske unije,

               —

               ob upoštevanju člena 106a Pogodbe o ustanovitvi Evropske skupnosti za atomsko energijo,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (6), zlasti členov 62, 164, 165 in 166,

               —

               ob upoštevanju Uredbe Sveta (ES) št. 58/2003 z dne 19. decembra 2002 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (7), zlasti člena 14(3),

               —

               ob upoštevanju Uredbe Komisije (ES) št. 1653/2004 z dne 21. septembra 2004 o standardni finančni uredbi za izvajalske agencije v skladu z Uredbo Sveta (ES) št. 58/2003 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (8), zlasti prvega in drugega odstavka člena 66,

               —

               ob upoštevanju izvedbenega sklepa Komisije 2013/770/EU z dne 17. decembra 2013 o ustanovitvi Izvajalske agencije za potrošnike, zdravje in hrano ter razveljavitvi Sklepa 2004/858/ES (9),

               —

               ob upoštevanju izvedbenega sklepa Komisije 2014/927/EU z dne 17. decembra 2014 o spremembi izvedbenega sklepa 2013/770/EU, da se Izvajalska agencija za potrošnike, zdravje in hrano preoblikuje v Izvajalsko agencijo za potrošnike, zdravje, kmetijstvo in hrano (10),

               —

               ob upoštevanju člena 93 in Priloge IV Poslovnika,

               —

               ob upoštevanju poročila Odbora za proračunski nadzor in mnenj drugih zadevnih odborov (A8-0150/2017),

               A.

               ker Komisija v skladu s členom 17(1) Pogodbe o Evropski uniji izvršuje proračun in upravlja programe in ker v skladu s členom 317 Pogodbe o delovanju Evropske unije proračun izvršuje v sodelovanju z državami članicami, na lastno odgovornost in v skladu z načelom dobrega finančnega poslovodenja;

               1.

               podeli razrešnico direktorju Izvajalske agencije za potrošnike, zdravje, kmetijstvo in hrano glede izvrševanja proračuna izvajalske agencije za proračunsko leto 2015;

               2.

               navaja svoje pripombe v resoluciji, ki je del sklepov o razrešnici glede izvrševanja splošnega proračuna Evropske unije za proračunsko leto 2015, oddelek III – Komisija in izvajalske agencije, ter v resoluciji z dne 27. aprila 2017 o posebnih poročilih Računskega sodišča v okviru razrešnice Komisiji za proračunsko leto 2015 (11);

               3.

               naroči svojemu predsedniku, naj ta sklep skupaj s sklepom o razrešnici glede izvrševanja splošnega proračuna Evropske unije za proračunsko leto 2015, oddelek III – Komisija, in resolucijo, ki je del sklepov, posreduje direktorju Izvajalske agencije za potrošnike, zdravje, kmetijstvo in hrano, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Antonio TAJANI

            Generalni sekretar

         Klaus WELLE

      (1)  UL L 69, 13.3.2015.

      (2)  UL C 380, 14.10.2016, str. 1.

      (3)  UL C 417, 11.11.2016, str. 2.

      (4)  UL C 449, 1.12.2016, str. 41.

      (5)  UL C 380, 14.10.2016, str. 147.

      (6)  UL L 298, 26.10.2012, str. 1.

      (7)  UL L 11, 16.1.2003, str. 1.

      (8)  UL L 297, 22.9.2004, str. 6.

      (9)  UL L 341, 18.12.2013, str. 69.

      (10)  UL L 363, 18.12.2014, str. 183.

      (11)  Sprejeta besedila z navedenega dne, P8_TA(2017)0144 (glej stran 66 tega Uradnega lista).


title: Sklep Evropskega parlamenta (EU) 2017/1722 z dne 27. aprila 2017 o zaključnem računu Agencije Evropske unije za temeljne pravice za proračunsko leto 2015

text:
               29.9.2017

               SL

               Uradni list Evropske unije

               L 252/323

         SKLEP EVROPSKEGA PARLAMENTA (EU) 2017/1722
   z dne 27. aprila 2017
   o zaključnem računu Agencije Evropske unije za temeljne pravice za proračunsko leto 2015
   EVROPSKI PARLAMENT,

               —

               ob upoštevanju končnega zaključnega računa Agencije Evropske unije za temeljne pravice za proračunsko leto 2015,

               —

               ob upoštevanju poročila Računskega sodišča o zaključnem računu Agencije Evropske unije za temeljne pravice za proračunsko leto 2015 z odgovori agencije (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2015 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 21. februarja 2017 o podelitvi razrešnice agenciji glede izvrševanja proračuna za proračunsko leto 2015 (05873/2017 – C8-0050/2017),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Uredbe Sveta (ES) št. 168/2007 15. februarja 2007 o ustanovitvi Agencije Evropske unije za temeljne pravice (4), zlasti člena 21,

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (5), zlasti člena 108,

               —

               ob upoštevanju člena 94 in Priloge IV Poslovnika,

               —

               ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A8-0146/2017),

               1.

               odobri zaključni račun Agencije Evropske unije za temeljne pravice za proračunsko leto 2015;

               2.

               naroči svojemu predsedniku, naj ta sklep posreduje direktorju Agencije Evropske unije za temeljne pravice, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Antonio TAJANI

            Generalni sekretar

         Klaus WELLE

      (1)  UL C 449, 1.12.2016, str. 203.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 53, 22.2.2007, str. 1.

      (5)  UL L 328, 7.12.2013, str. 42.


title: Odločba Sodišča o vlaganju in vročanju procesnih aktov prek aplikacije e-EFTACourt

text:
               9.3.2017

               SL

               Uradni list Evropske unije

               C 73/18

         ODLOČBA SODIŠČA
   o vlaganju in vročanju procesnih aktov prek aplikacije e-EFTACourt
   (2017/C 73/09)
   SODIŠČE JE –
   ob upoštevanju Poslovnika, zlasti drugega pododstavka člena 32(5),
   ob upoštevanju naslednjega:
   […] Sodišče lahko z odločbo določi pogoje, pod katerimi se procesni akt, posredovan sodnemu tajništvu po elektronski poti, šteje za izvirnik tega akta. […] –
   ODLOČILO:
   Člen 1
   Računalniška aplikacija z imenom „e-EFTACourt“, omogoča vlaganje in vročanje procesnih aktov po elektronski poti pod pogoji, določenimi v tej odločbi.
   Člen 2
   Za uporabo te aplikacije je treba imeti osebno uporabniško ime in osebno geslo.
   Člen 3
   Procesni akt, vložen prek e-EFTACourt, se šteje za izvirnik tega akta v smislu prvega pododstavka člena 32(1) Poslovnika, če je bilo za to vložitev uporabljeno uporabniško ime in geslo zastopnika. Ta identifikacija velja kot podpis zadevnega akta.
   Člen 4
   Aktu, vloženemu prek e-EFTACourt, je treba priložiti vse priloge, ki so v njem navedene, in njihov seznam.
   Ni pa treba vložiti overjenih prepisov aktov, vloženih prek e-EFTACourt, in njihovih morebitnih prilog.
   Člen 5
   Procesni akt se šteje za vložen v smislu člena 32(2) Poslovnika, ko zastopnik odobri vložitev tega akta.
   Upošteva se čas v Velikem vojvodstvu Luksemburg.
   Člen 6
   Procesni akti, vključno s sodbami in sklepi, so prek e-EFTACourt vročeni zastopnikom strank, če so se ti izrecno strinjali s tem načinom vročanja ali če so v okviru neke zadeve vanj privolili tako, da so vložili procesni akt prek e-EFTACourt.
   Procesni akti so prek e-EFTACourt vročeni tudi državam podpisnicam Sporazuma o Evropskem gospodarskem prostoru, Nadzornemu organu Efte ter institucijam, organom, uradom ali agencijam Unije, če so se ti strinjali s tem načinom vročanja.
   Člen 7
   Naslovniki vročitev iz člena 6 so z elektronskim sporočilom obveščeni o vseh vročitvah, ki so prek e-EFTACourt naslovljene na njih.
   Procesni akt je vročen, ko naslovnik (zastopnik ali njegov asistent) zahteva dostop do tega akta. Če te zahteve za dostop ni, se šteje, da je akt vročen ob izteku sedmega dne, ki sledi dnevu, ko je bilo poslano elektronsko sporočilo z obvestilom.
   Če stranko zastopa več zastopnikov ali odvetnikov, se za izračun rokov upošteva prva opravljena zahteva za dostop.
   Upošteva se čas v Velikem vojvodstvu Luksemburg.
   Člen 8
   Sodno tajništvo določi pogoje uporabe e-EFTACourt in skrbi, da se ti upoštevajo. Če se e-EFTACourt ne uporablja v skladu s temi pogoji, je mogoče zadevni uporabniški račun dezaktivirati.
   Sodišče sprejme potrebne ukrepe za zaščito e-EFTACourt pred vsemi zlorabami ali vsako zlonamerno uporabo.
   Uporabnik je z elektronskim sporočilom obveščen o vseh ukrepih, sprejetih na podlagi tega člena, ki mu preprečujejo uporabo njegovega uporabniškega računa.
   Člen 9
   Ta odločba začne veljati dan po objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

      V Luxembourgu, 12. decembra 2016


title: 2006/137/ES: Sklep Sveta z dne  14. februarja 2006  o sklenitvi Sporazuma v obliki izmenjave pisem med Evropsko skupnostjo in Republiko Čile o spremembi Sporazuma o trgovini z žganimi in aromatiziranimi pijačami, priloženega k Sporazumu o pridružitvi med Evropsko skupnostjo in njenimi državami članicami na eni strani in Republiko Čile na drugi strani

text:
               24.2.2006

               SL

               Uradni list Evropske unije

               L 54/28

         SKLEP SVETA
   z dne 14. februarja 2006
   o sklenitvi Sporazuma v obliki izmenjave pisem med Evropsko skupnostjo in Republiko Čile o spremembi Sporazuma o trgovini z žganimi in aromatiziranimi pijačami, priloženega k Sporazumu o pridružitvi med Evropsko skupnostjo in njenimi državami članicami na eni strani in Republiko Čile na drugi strani
   (2006/137/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 133 v povezavi s prvim stavkom prvega pododstavka člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Sporazum o pridružitvi med Evropsko skupnostjo in njenimi državami članicami na eni strani in Republiko Čile na drugi strani (1) (v nadaljnjem besedilu „Sporazum o pridružitvi“) je bil podpisan 18. novembra 2002 in je začel veljati 1. marca 2005 (2).

               (2)

               Dne 24. novembra 2005 je Svet pooblastil Komisijo za začetek pogajanj z Republiko Čile o spremembi Sporazuma o trgovini z žganimi in aromatiziranimi pijačami, ki je kot Priloga VI (3) priložen k Sporazumu o pridružitvi (v nadaljevanju „Priloga VI“). Ta pogajanja so bila uspešno končana.

               (3)

               Sporazum v obliki izmenjave pisem med Evropsko skupnostjo in Republiko Čile o spremembi Priloge VI bi bilo treba odobriti –

         SKLENIL:
   Člen 1
   Sporazum v obliki izmenjave pisem med Evropsko skupnostjo in Republiko Čile o spremembi Sporazuma o trgovini z žganimi in aromatiziranimi pijačami, priloženega k Sporazumu o pridružitvi med Evropsko skupnostjo in njenimi državami članicami na eni strani in Republiko Čile na drugi strani, se odobri v imenu Skupnosti.
   Besedilo Sporazuma v obliki izmenjave pisem je priloženo temu sklepu.
   Člen 2
   Komisarka za kmetijstvo in razvoj podeželja se pooblasti za podpis Sporazuma v obliki izmenjave pisem, ki zavezuje Skupnost.

      V Bruslju, 14. februarja 2006

            Za Svet

            Predsednik

         K.-H. GRASSER

      (1)  UL L 352, 30.12.2002, str. 3.

      (2)  UL L 84, 2.4.2005, str. 21.

      (3)  UL L 352, 30.12.2002, str. 1198.
    ---documentbreak---

               24.2.2006

               SL

               Uradni list Evropske unije

               L 54/29

         SPORAZUM
   v obliki izmenjave pisem med Evropsko skupnostjo in Republiko Čile o spremembi Sporazuma o trgovini z žganimi in aromatiziranimi pijačami, priloženega k Sporazumu o pridružitvi med Evropsko skupnostjo in njenimi državami članicami na eni strani in Republiko Čile na drugi strani
   Bruselj,
   Spoštovani,
   V čast mi je sklicevati se na sestanke Skupnega odbora, ustanovljenega v skladu s členom 17 Priloge VI k Sporazumu o pridružitvi (Sporazum o trgovini z žganimi in aromatiziranimi pijačami). Skupni odbor je priporočil sprejetje sprememb Sporazuma o trgovini z žganimi in aromatiziranimi pijačami (v nadaljevanju „Priloga VI“), da se upošteva razvoj zakonodaje od njegovega sprejetja.
   Na zadnjem sestanku Skupnega odbora v Madridu 13. in 14. junija 2005 je bilo dogovorjeno, da je treba spremeniti dodatke in zaradi posodobitve tudi samo besedilo Sporazuma. Zato mi je v čast predlagati, da se Priloga VI spremeni, kakor je navedeno v Dodatku, priloženem temu pismu, z učinkom od dne podpisa.
   Hvaležen bi vam bil, če bi potrdili, da se vaša vlada strinja z vsebino tega pisma.
   Prosim, sprejmite izraze mojega globokega spoštovanja.

         Za Evropsko skupnost

      Dodatek
      Priloga VI se spremeni:

                  1.

                  člen 5(2) se nadomesti z naslednjim:
                  „2.   Imena iz člena 6 so rezervirana izključno za proizvode s poreklom iz pogodbenice, za katero se uporabljajo.“;

                  2.

                  člen 7 se spremeni:

                              (a)

                              odstavek 2 se nadomesti z naslednjim:
                              „2.   Na podlagi čilskega registra blagovnih znamk, kakor je bil ustanovljen dne 10. junija 2002, se blagovne znamke, naštete v Dodatku II.A, razveljavijo v 12 letih po začetku veljavnosti tega sporazuma za uporabo na notranjem trgu in v petih letih za izvoz.“;

                              (b)

                              za odstavkom 2 se vstavi naslednji odstavek:
                              „2a   Na podlagi čilskega registra blagovnih znamk, kakor je bil ustanovljen dne 10. junija 2002, so blagovne znamke, naštete v Dodatku II.B, dovoljene pod pogoji iz tega dodatka izključno za uporabo na notranjem trgu in se razveljavijo v 12 letih po začetku veljavnosti tega sporazuma.“;

                  3.

                  člen 8 se spremeni:

                              (a)

                              odstavek 1 se nadomesti z naslednjim:
                              „1.   Pogodbenici na podlagi čilskega registra blagovnih znamk, kakor je bil ustanovljen dne 10. junija 2002, ne vesta za nobeno blagovno znamko razen tistih iz člena 7(2) in (2a), ki je enaka, podobna ali vsebuje zaščiteno označbo iz člena 6.“;

                              (b)

                              odstavek 2 se nadomesti z naslednjim:
                              „2.   Na podlagi odstavka 1 pogodbenici ne odrekata pravice do uporabe blagovne znamke, ki je vsebovana v čilskem registru blagovnih znamk na dan 10. junija 2002, razen tistih iz člena 7(2) in (2a), na podlagi tega, da je taka blagovna znamka identična ali podobna, ali vsebuje zaščiteno označbo iz Dodatka I.“;

                  4.

                  člen 17(3) se nadomesti z naslednjim:
                  „3.   Skupni odbor lahko daje predvsem priporočila, ki bi lahko prispevala k doseganju ciljev tega sporazuma. Voden je v skladu s poslovnikom za posebne odbore.“.

   Santiago de Chile/Bruselj, …
   Spoštovani,
   V čast mi je potrditi prejem vašega pisma z današnjim datumom, ki se glasi:

      „ Spoštovani,
      V čast mi je sklicevati se na sestanke Skupnega odbora, ustanovljenega v skladu s členom 17 Priloge VI k Sporazumu o pridružitvi (Sporazum o trgovini z žganimi in aromatiziranimi pijačami). Skupni odbor je predlagal, da je treba spremeniti Sporazum o trgovini z žganimi in aromatiziranimi pijačami (v nadaljevanju „Priloga VI“), da se upošteva razvoj zakonodaje od njegovega sprejetja.
      Na zadnjem sestanku Skupnega odbora v Madridu 13. in 14. junija 2005 je bilo dogovorjeno, da je treba spremeniti dodatke in zaradi posodobitve tudi samo besedilo Sporazuma. Zato mi je v čast predlagati, da se Priloga VI spremeni, kakor je navedeno v Dodatku, priloženem temu pismu, z učinkom od dne podpisa.
      Hvaležen bi vam bil, če bi potrdili, da se vaša vlada strinja z vsebino tega pisma.“

   V čast mi je potrditi, da se Republika Čile strinja z vsebino tega pisma.
   Prosim, sprejmite izraze mojega globokega spoštovanja.

         Za Republiko Čile


title: 2014/481/EU: Sklep Sveta z dne 14. julija 2014 o stališču, ki se ga sprejme v imenu Evropske unije glede sodelovanja v posvetovalnem odboru CARIFORUM-EU, predvidenem v Sporazumu o gospodarskem partnerstvu med državami CARIFORUMA na eni strani ter Evropsko skupnostjo in njenimi državami članicami na drugi strani

text:
               22.7.2014

               SL

               Uradni list Evropske unije

               L 216/1

         SKLEP SVETA
   z dne 14. julija 2014
   o stališču, ki se ga sprejme v imenu Evropske unije glede sodelovanja v posvetovalnem odboru CARIFORUM-EU, predvidenem v Sporazumu o gospodarskem partnerstvu med državami CARIFORUMA na eni strani ter Evropsko skupnostjo in njenimi državami članicami na drugi strani

      (2014/481/EU)

   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 207 v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Sporazum o gospodarskem partnerstvu med državami CARIFORUMA na eni strani ter Evropsko skupnostjo in njenimi državami članicami na drugi strani (1) (v nadaljnjem besedilu: Sporazum) je bil podpisan 15. oktobra 2008 in se začasno uporablja od 29. decembra 2008.

               (2)

               Člen 232(2) Sporazuma določa, da Skupni svet odloča o sodelovanju civilne družbe v posvetovalnem odboru CARIFORUM-EU in tako zagotavlja široko zastopanost vseh zainteresiranih strani.

               (3)

               Pomembno je ustanoviti vse institucije iz Sporazuma, zlasti posvetovalni odbor CARIFORUM-EU, ki pa kljub njegovi vlogi pri spodbujanju dialoga, sodelovanja in spremljanja v okviru Sporazuma še ni bil sklican.

               (4)

               Evropski ekonomsko-socialni odbor je izrazil pripravljenost pomagati posvetovalnemu odboru CARIFORUM-EU z organizacijo izbora evropskih predstavnikov v navedenem odboru in opravljanjem funkcije sekretariata navedenega odbora v začetnem obdobju po njegovi vzpostavitvi –

         SPREJEL NASLEDNJI SKLEP:
   Člen 1
   Stališče, ki se ga sprejme v imenu Unije v zvezi s sprejetjem sklepa Skupnega sveta CARIFORUM-EU, ustanovljenega na podlagi Sporazuma o gospodarskem partnerstvu med državami CARIFORUMA na eni strani ter Evropsko skupnostjo in njenimi državami članicami na drugi strani, o posvetovalnem odboru, temelji na osnutku sklepa Skupnega sveta, ki je priložen k temu sklepu.
   Člen 2
   Ta sklep začne veljati na dan sprejetja.

      V Bruslju, 14. juluja 2014

            Za Svet

            Predsednik

         M. MARTINA

      (1)  UL L 289, 30.10.2008, str. 3.

      OSNUTEK
      SKLEPA št. …/2014 SKUPNEGA SVETA CARIFORUM-EU
      z dne
      ustanovljenega na podlagi Sporazuma o gospodarskem partnerstvu med državami CARIFORUMA na eni strani ter Evropsko skupnostjo in njenimi državami članicami na drugi strani, glede sodelovanja v posvetovalnem odboru CARIFORUM-EU
      SKUPNI SVET CARIFORUM-EU JE –
      ob upoštevanju Sporazuma o gospodarskem partnerstvu med državami CARIFORUMA na eni strani ter Evropsko skupnostjo in njenimi državami članicami na drugi strani (v nadaljnjem besedilu: Sporazum) ter zlasti člena 232(2) Sporazuma,
      ob upoštevanju da je glede na cilje iz člena 1 Sporazuma in zavezo za spremljanje iz člena 5 Sporazuma primerno določiti sestavo posvetovalnega odbora CARIFORUM-EU –
      SPREJEL NASLEDNJI SKLEP:
      Člen 1
      1.   Posvetovalni odbor CARIFORUM-EU (v nadaljnjem besedilu: Odbor) je sestavljen iz štiridesetih (40) stalnih predstavnikov organizacij civilne družbe, kot sledi:

                  (a)

                  petindvajset (25) predstavnikov organizacij, ki so locirane v državah CARIFORUM ter

                  (b)

                  petnajst (15) predstavnikov organizacij, ki so locirane v Evropski uniji.

            2.   V obeh sklopih zgoraj navedenih predstavnikov morajo biti uravnoteženo zastopani:

                  (a)

                  organizacije delodajalcev,

                  (b)

                  sindikati,

                  (c)

                  druge gospodarske, socialne in nevladne organizacije, vključno z organizacijami za razvoj in okoljskimi organizacijami, ter

                  (d)

                  akademska skupnost.

            3.   Stalni predstavniki so imenovani za obdobje dveh let. Zagotovi se ustrezno strokovno znanje ter široka geografska in sektorska zastopanost.
      4.   V tem sklepu izraz „organizacije civilne družbe“ vključuje institucije, združenja, fundacije, interesne skupine in druge nevladne subjekte, ki so neprofitni in so zmožni zagotavljati svetovanje ali zagotoviti strokovne informacije o zadevah, ki jih zajema Sporazum, ter predstavnike akademske skupnosti.
      5.   Šteje se, da je organizacija locirana na ozemlju države CARIFORUMA ali Evropske unije, če ima taka organizacija sedež, centralno upravo in nadzor na ozemlju države CARIFORUMA ali Evropske unije, kar je odvisno od posameznega primera.
      Člen 2
      1.   Skupni svet CARIFORUM-EU imenuje Odbor, ki je sestavljen iz predstavnikov organizacij civilne družbe, izbranih v skladu s členom 1 s strani Evropske unije in držav CARIFORUMA v tem zaporedju.
      2.   Skupni svet CARIFORUM-EU lahko prav tako spremeni seznam članov, če je to potrebno.
      3.   Prosto mesto v članstvu Odbora ne razveljavlja ustanovitve Odbora ali omejuje pravic ostalih članov do ukrepanja.
      4.   Za sklepčnost Odbora zadošča večina članov, ki jih izbere Evropska unija, in večina članov, ki jih izberejo države CARIFORUMA.
      Člen 3
      Stalni predstavniki lahko za opravljanje nalog v Odboru prejmejo finančno pomoč.
      Člen 4
      Sestankov Odbora se lahko kot opazovalci udeleži vsaka organizacija, ki izpolnjuje zahteve iz odstavka 1 člena 232 Sporazuma.
      Člen 5
      Evropski ekonomsko-socialni odbor deluje kot sekretariat Odbora v začetnem obdobju, ki se konča 31. decembra 2014. Po tem obdobju kot sekretariat Odbora za obdobje 12 mesecev izmenično delujeta organizacija ali subjekt, ki ga izberejo države CARIFORUMA ter organizacija ali subjekt, ki ga izbere Evropska unija.
      Člen 6
      Ta sklep začne veljati […]

         V …,

               Za Skupni svet CARIFORUM-EU


title: 2005/675/ES: Sklep Sveta z dne 20. septembra 2005 o imenovanju treh članov in petih nadomestnih članov Odbora regij

text:
               1.10.2005

               SL

               Uradni list Evropske unije

               L 256/51

      SKLEP SVETA

   z dne 20. septembra 2005
   o imenovanju treh članov in petih nadomestnih članov Odbora regij
   (2005/675/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga italijanske vlade,
   ob upoštevanju naslednjega:

               (1)

               Svet je 22. januarja 2002 sprejel Sklep 2002/60/ES o imenovanju članov in nadomestnih članov Odbora regij za obdobje od 26. januarja 2002 do 25. januarja 2006 (1).

               (2)

               Tri mesta članov Odbora regij so se sprostila zaradi izteka mandatov g. Francesca STORACA, g. Vita d’AMBROSIA in g. Raffaela FITTA; en sedež nadomestnega člana Odbora regij se je sprostil zaradi odstopa g. Giuseppeja CHIARAVALLOTIJA in štirje sedeži nadomestnih članov so se sprostili zaradi izteka mandata g. Giovannina PACEJA, g. Filippa BUBBICA, g. Giandomenica BARCIJA in g. Enza GHIGA –

         SKLENIL:
   Člen 1
   Za preostanek mandata, ki se izteče 25. januarja 2006, se imenujejo naslednji člani in nadomestni člani Odbora regij:

               (a)

               člani:

                           g. Piero MARRAZZO
                           Presidente della Regione Lazio
                           (predsednik regije Lacij),
                           ki zamenja g. Francesca STORACEJA

                           g. Gian Mario SPACCA
                           Presidente della Regione Marche
                           (predsednik regije Marke),
                           ki zamenja g. Vita d’AMBROSIA

                           g. Nichi VENDOLA
                           Presidente della Regione Puglia
                           (predsednik regije Puglia),
                           ki zamenja g. Raffaela FITTA;

               (b)

               nadomestni člani:

                           ga. Mercedes BRESSO
                           Presidente della Regione Piemonte
                           (predsednica regije Piemont),
                           ki zamenja g. Enza GHIGA

                           g. Claudio BURLANDO
                           Presidente della Regione Liguria
                           (predsednik regije Ligurija),
                           ki zamenja g. Giandomenica BARCIJA

                           g. Vito DE FILIPPO
                           Presidente della Regione Basilicata
                           (predsednik regije Basilicata),
                           ki zamenja g. Filippa BUBBICA

                           g. Ottaviano DEL TURCO
                           Presidente della Regione Abruzzo
                           (predsednik regije Abruzzo),
                           ki zamenja g. Giovannija PACEJA

                           M. Agazio LOIERO
                           Presidente della Regione Calabria
                           (predsednik regije Kalabrije),
                           ki zamenja g. Giuseppeja CHIARAVALLOTIJA.

         Člen 2
   Ta sklep se objavi v Uradnem listu Evropske unije.
   Učinkovati začne na dan sprejetja.

      V Bruslju, 20. septembra 2005

            Za Svet

            Predsednik

         M. BECKETT

      (1)  UL L 24, 26.1.2002, str. 38.


				|

		52014PC0539

			Predlog SKLEP SVETA o določitvi stališča, ki ga bo sprejela Evropska unija v Odboru za vladne nabave o umiku ugovorov Unije na umik treh subjektov iz Priloge 3 k Dodatku I za Japonsko Sporazuma o vladnih nabavah /* COM/2014/0539 final - 2014/0249 (NLE) */

			   	OBRAZLOŽITVENI MEMORANDUM
1.           OZADJE PREDLOGA
Japonska je leta 2001 uradno obvestila
sekretariat GPA o svoji nameri, da tri japonske železniške družbe Honshu, in
sicer East Japan Railway Company, Central Japan Railway Company in West Japan
Railway Company, ki so bile prej v večinski lasti japonske vlade, umakne
iz Sporazuma STO o vladnih nabavah (v nadaljnjem besedilu: Sporazum GPA).
Takrat so EU in druge pogodbenice ugovarjale
umiku navedenih družb, ti ugovori pa so bili med leti 2002 in 2006 rešeni.
Med EU in japonsko so bila organizirana
številna posvetovanja, vendar so na strani EU ostali prisotni pomisleki, medtem
ko so vse druge pogodbenice Sporazuma GPA svoje ugovore umaknile. Ob
upoštevanju tega položaja Priloga 3 japonskega seznama spremenjenega Sporazuma
GPA ne vključuje treh družb, vendar vključuje opombo, ki navaja, da
za družbe kljub temu še naprej velja, da so vključene v Sporazum GPA,
dokler EU ne umakne ugovora na umik teh družb.
V okviru predhodne študije za sporazum o
prosti trgovini med EU in Japonsko je EU izrazila svojo pripravljenost, da
glede na pogajanja o prostotrgovinskem sporazumu o vladnih nabavah umakne
ugovor na umik treh japonskih družb. To je bil pristop, ki ga je Svet skupaj s
pogajalskimi smernicami sprejel v načrtu za železniški in mestni promet.
Glede na pozitivni razvoj pogajanj o sporazumu
o prosti trgovini na področju nabav v železniškem prometu, zlasti glede
japonske potrditve namere, da bo bistveno spremenila pogoje uporabe svojega
pridržka v okviru GPA („klavzula o operativni varnosti“, kot je določena z
opombo 4 Priloge 2 in opombo 3(a) Priloge 3 za Japonsko) in spodbujala
pregledne in nediskriminatorne prakse vladnih nabav s strani treh japonskih
železniškh družb Honshu, lahko Evropska unija umakne svoje ugovore na umik
navedenih družb iz Sporazuma o vladnih nabavah za Japonsko.
2.           PRAVNI ELEMENTI PREDLOGA
Tako Sporazum GPA iz leta 1994 kot tudi spremenjenji Sporazum GPA[1] določata
poenostavljene postopke odločanja za spremembo seznamov subjektov vsake
pogodbenice („umik“). Navedene spremembe izvaja Odbor GPA, ki je odgovoren za
izvajanje Sporazuma GPA. Če v Odboru GPA ni nobenega ugovora na predlagano
spremembo, se spremembe seznamov pogodbenic GPA sprejmejo.  Ta sklep bo imel
pravne posledice za zadevne pogodbenice GPA, saj spreminja pravice in
obveznosti pogodbenic, ustanovljene s Sporazumom GPA.
V primeru japonskega predloga za „umik“ treh železniških družb s
seznama so vse pogodbenice (z izjemo dveh, ki sta pozneje z uradnim obvestilom
svoje ugovore umaknili) sprejele spremembo s tem, da Odboru GPA niso
posredovale ugovorov.
Iz tega sledi, da so vse pogodbenice razen EU sprejele pozitivno
stališče v okviru Odbora GPA (bodisi z neposredovanjem ugovorov ali z
njihovim umikom). To pomeni sprejetje predlagane japonske spremembe. Ker pa EU
ohranja svoj ugovor, se ne more šteti, da je Odbor GPA spremembo sprejel. Da bi
bilo to mogoče, mora v Odboru GPA pozitivno stališče sprejeti EU, saj
so druge pogodbenice to že storile.
Spremenjeno besedilo Sporazuma GPA vsebuje prehodno določbo, ki
ureja situacijo v Odboru GPA. To je opomba 5 Priloge 3 seznama za Japonsko v
Dodatku I k Sporazum GPA. Na podlagi opombe se šteje, da so tri železniška
podjetja kot subjekti začasno vključena v Sporazum GPA. Vendar pa
opomba preneha veljati, ko EU uradno obvesti Odbor GPA, da umika ugovor. Zato
obstaja povezava med dogodki v Odboru GPA pred začetkom veljave
spremenjenega Sporazuma GPA in po njem. Dejstvo, da druge pogodbenice nimajo
ugovorov, je bilo poleg tega potrjeno z njihovim sprejetjem spremenjenega
paketa GPA, kot je bil sprejet v Odboru GPA.
Morebitno uradno obvestilo o umiku ugovora, posredovano Odboru GPA, se
zato šteje za spremembo stališča EU v Odboru GPA (ki je doslej ugovarjalo
japonski spremembi). Uradno obvestilo s strani EU je zadnja zahteva, da Odbor
GPA postopek zaključi s kolektivnim sprejetjem japonske spremembe, ki bi
imela pravne učinke za vse pogodbenice Sporazuma GPA, ne samo za EU.
Po prejetju uradnega obvestila EU se zadeva uvrsti na dnevni red seje
Odbora GPA. Na navedeni seji bo Odbor GPA predvidoma ugotovil, da glede na
spremembo stališča EU v zvezi z družbami v železniškem prometu opomba 5
Priloge 3 seznama za Japonsko preneha veljati in je s tem „postopek umika“
zaključen. Kasneje bo Odbor GPA od sekretariata GPA predvidoma prejel
verodostojen in overjen izvod Priloge 3 seznama za Japonsko, ki bo odražal nove
razmere.
Člen 218(9) Pogodbe o delovanju Evropske unije (PDEU) določa,
da kadar mora organ, ustanovljen z mednarodnim sporazumom, sprejeti sklep s
pravnim učinkom, Svet na predlog Komisije sprejme sklep o stališču,
ki ga je treba zavzeti v imenu Unije. Glede na zgoraj navedeno spada umik ugovora
Unije na umik treh subjektov iz Priloge 3 k Dodatku I za Japonsko Sporazuma o
vladnih nabavah na področje uporabe te določbe, ker sklep sprejme
organ, ustanovljen z mednarodnim sporazumom, ki vpliva na pravice in obveznosti
EU.
2014/0249 (NLE)
Predlog
SKLEP SVETA
o določitvi stališča, ki ga bo
sprejela Evropska unija v Odboru za vladne nabave o umiku ugovorov Unije na
umik treh subjektov iz Priloge 3 k Dodatku I za Japonsko Sporazuma o vladnih
nabavah
SVET EVROPSKE UNIJE JE –
ob upoštevanju Pogodbe o delovanju Evropske
unije, zlasti prvega pododstavka člena 207(4) v povezavi s členom 218(9)
Pogodbe,
ob upoštevanju predloga Evropske komisije,
ob upoštevanju naslednjega:
(1)       Japonska je 29. avgusta 2001
v skladu s členom XXIV:6(b) Sporazuma o vladnih nabavah iz leta 1994 (v
nadaljnjem besedilu: Sporazum GPA) uradno obvestila pogodbenice GPA o umiku
družb East Japan Railway Company, Central Japan Railway Company in West Japan
Railway Company iz Priloge 3 k Dodatku I za Japonsko.
(2)       Evropska unija je 1. oktobra 2001
podala ugovor v skladu s členom XXIV:6(b) Sporazuma GPA iz leta 1994 na
predlagane spremembe, kakor jih je uradno sporočila Japonska, da bi se
zaradi nekaterih prvotnih pomislekov temeljito preučili razlogi za
načrtovani umik navedenih subjektov.
(3)       Kljub različnim
posvetovanjem, ki so potekala med Unijo in Japonsko, Unija ni umaknila svojega
ugovora, kot so to storile vse druge strani, ki so predhodno vložile ugovor.
(4)       V postopku revizije Sporazuma
GPA iz leta 1994 so bile te razmere upoštevane. Japonska zadevnih treh družb ni
vključila v Prilogo 3, vendar je v opombi navedla, da se za družbe šteje,
da so vključene v Prilogo 3, dokler Evropska unija ne umakne svojega
ugovora proti umiku teh družb.
(5)       V okviru predhodne študije za
sporazum o prosti trgovini med EU in Japonsko in v skladu s pristopom, ki ga je
Svet sprejel v načrtu za železniški in mestni promet, ter brez vpliva na
presojo stopnje konkurence na japonskem trgu storitev v železniškem prometu je
Unija izrazila pripravljenost, da glede na pogajanja o prostotrgovinskem
sporazumu o vladnih nabavah umakne ugovor na umik treh japonskih družb.
(6)       Glede na to, da je Japonska
potrdila svojo namero, da bistveno spremeni pogoje uporabe klavzule o
operativni varnosti, kot so določeni v opombi 4 k Prilogi 2 in opombi 3(a)
k Prilogi 3 k Dodatku I za Japonsko Sporazuma GPA, ter da bo spodbujala
pregledne in nediskriminatorne prakse vladnih nabav v teh treh družbah
železniškega prometa, bi Evropska unija morala umakniti svoj ugovor na umik
navedenih družb.
(7)       Umik ugovora v skladu s
členom XIX(8) spremenjenega Sporazuma GPA ne bi smel posegati v
stališče Unije v Odboru GPA v zvezi z odločitvijo o okvirnih merilih,
ki dokazujejo dejansko odpravo vladnega nadzora ali vpliva nad nabavami
subjekta, zlasti v zvezi z vprašanjem, ali je bil vladni nadzor ali vpliv
učinkovito odpravljen v primeru, ko zadevni subjekti ne delujejo v
konkurenčnem okolju.
(8)       Zato je primerno, da se
določi stališče, ki ga bo Unija zagovarjala v okviru Odbora STO za
vladne nabave v zvezi z umikom ugovorov –
SPREJEL NASLEDNJI SKLEP:
Člen 1
Stališče, ki ga sprejme Evropska unija v
Odboru za vladne nabave Svetovne trgovinske organizacije je, da Evropska unija
umika ugovor na umik družb East Japan Railway Company, Central Japan Railway
Company in West Japan Railway Company iz Priloge 3 k Dodatku I za Japonsko
Sporazuma o vladnih nabavah.
Člen 2
Ta sklep začne veljati na dan sprejetja.
V Bruslju,
                                                                       Za
Svet
                                                                       Predsednik
[1]               2014/115/EU: Sklep Sveta z dne 2. decembra 2013 o
sklenitvi Protokola o spremembi Sporazuma o vladnih nabavah, UL L 68, 7.3.2014,
str. 1.


title: 2008/381/ES: Odločba Sveta z dne 14. maja 2008 o ustanovitvi Evropske migracijske mreže

text:
               21.5.2008

               SL

               Uradni list Evropske unije

               L 131/7

      ODLOČBA SVETA

   z dne 14. maja 2008
   o ustanovitvi Evropske migracijske mreže
   (2008/381/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 66 Pogodbe,
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               Komisija se je leta 2003 dogovorila o triletnem pripravljalnem ukrepu za ustanovitev Evropske migracijske mreže („EMM“), ki naj bi Skupnosti in njenim državam članicam zagotavljala objektivne, zanesljive in najnovejše podatke o migracijah.

               (2)

               Evropski svet je v sklepih z zasedanja v Solunu junija 2003, sklicujoč se na pomembnost spremljanja in analiziranja večplastnega pojava migracij, pozdravil ustanovitev EMM ter izjavil, da bo preučil možnost vzpostavitve stalne strukture v prihodnosti.

               (3)

               Evropski svet je 4. novembra 2004 odobril večletni program za okrepitev območja svobode, varnosti in pravice, imenovan Haaški program, v katerem je predlagana priprava druge faze skupne politike na področju azila, migracij, vizumov in mej, ki se je začela 1. maja 2004 in ki med drugim temelji na tesnejšem praktičnem sodelovanju med državami članicami in boljši izmenjavi informacij. V Haaškem programu je zapisano, da bi moral „tekoči razvoj evropske azilne in migracijske politike temeljiti na skupni analizi migracijskih pojavov v vseh njihovih vidikih. Ključnega pomena je krepitev zbiranja, zagotavljanja, izmenjave in učinkovite uporabe posodobljenih informacij in podatkov o vseh pomembnih razvojih migracij.“

               (4)

               Komisija je 28. novembra 2005 zaradi posvetovanja z ustreznimi zainteresiranimi stranmi o prihodnosti EMM sprejela „Zeleno knjigo o prihodnosti Evropske migracijske mreže“, v kateri so bila obravnavana vprašanja, kot so naloge in prihodnja struktura EMM, in sicer na podlagi ocene delovanja EMM v pripravljalnem obdobju.

               (5)

               Javno posvetovanje je pokazalo, da se večina zainteresiranih strani zavzema za nadaljevanje in krepitev dejavnosti EMM ter ohranitev njenega prvotnega cilja, to je zagotavljanje najnovejših, objektivnih, zanesljivih in primerljivih informacij o vprašanjih migracij ter azila. Poleg tega je večina zainteresiranih strani želela, da EMM še naprej deluje pod okriljem Komisije.

               (6)

               Delo EMM se ne bi smelo prekrivati z obstoječimi instrumenti ali strukturami Skupnosti, katerih namen je zbiranje ter izmenjava informacij na področju migracij in azila; v primerjavi z njimi bi morala zagotoviti dodano vrednost, zlasti s širokim področjem delovanja, močnim poudarkom na analizi, povezavami z akademsko skupnostjo in javno dostopnostjo svojih izsledkov.

               (7)

               Uredba (ES) št. 862/2007 Evropskega parlamenta in Sveta z dne 11. julija 2007 o statistikah Skupnosti o selitvah in mednarodni zaščiti (2) je skupaj z drugimi veljavnimi akti in strukturami pomemben referenčni okvir za delovanje Evropske migracijske mreže. Opozoriti bi bilo treba na dragocen prispevek Centra za informacije, razprave in izmenjave podatkov o prečkanju meja (CIREFI) in na določbe Odločbe Sveta 2005/267/ES z dne 16. marca 2005 o vzpostavitvi varnega spletno podprtega informacijskega in usklajevalnega omrežja, namenjenega službam držav članic za migracije (3).

               (8)

               Da bi EMM uresničila zadane cilje, potrebuje pomoč nacionalnih kontaktnih točk v državah članicah. Dejavnosti nacionalnih kontaktnih točk bi morala na ravni Skupnosti usklajevati Komisija, ki ji pomaga ponudnik storitev z zadostnim strokovnim znanjem za organizacijo dela EMM, vključno z njenim sistemom izmenjave informacij.

               (9)

               Nacionalne kontaktne točke bi morale biti sestavljene iz vsaj treh strokovnjakov, ki se vsak posebej ali skupaj spoznajo na oblikovanje politik, pravo, raziskovanje in statistiko, da bi imele na razpolago zadostno strokovno znanje za reševanje večplastnih vprašanj migracij in azila. Ti strokovnjaki so lahko iz uprav držav članic ali katere koli druge organizacije. Vsaka nacionalna kontaktna točka bi morala imeti kot celota ustrezno strokovno znanje o informacijski tehnologiji, vzpostavljanju različnih oblik sodelovanja, povezovanju z drugimi nacionalnimi organizacijami in subjekti ter sodelovanju v večjezičnem okolju na evropski ravni.

               (10)

               Vsaka nacionalna kontaktna točka bi morala ustanoviti nacionalno migracijsko mrežo, sestavljeno iz organizacij in posameznikov, dejavnih na področju migracij in azila, vključevati pa bi morala denimo tudi univerze, raziskovalne organizacije in raziskovalce, vladne ter nevladne organizacije in mednarodne organizacije, da bi omogočila sodelovanje vseh ustreznih zainteresiranih strani.

               (11)

               Usmerjevalni odbor bi moral EMM zagotavljati politične smernice ter prispevati k pripravi in odobritvi letnega programa dejavnosti EMM.

               (12)

               Da bi bile informacije, ki jih EMM ustvarja v obliki raziskav in poročil, čim širše dostopne, bi se morala uporabiti najsodobnejša tehnologija, vključno s posebno spletno stranjo.

               (13)

               EMM bi morala biti sposobna vzpostaviti stik z drugimi subjekti, ki delujejo na področjih migracij in azila, če je to potrebno za dosego njenih ciljev. Pri vzpostavljanju takih ciljev bi bilo treba posebno pozornost posvetiti ustreznemu sodelovanja s subjekti na Danskem, Islandiji, Norveškem, v Švici, državah kandidatkah za pristop, državah, ki jih zajema evropska sosedska politika, ter v Rusiji.

               (14)

               Komisija bi morala sofinancirati EMM z donacijami v skladu z Uredbo Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (4).

               (15)

               V okviru sistema izmenjave informacij EMM bi bilo treba upoštevati Direktivo 95/46/ES Evropskega parlamenta in Sveta z dne 24. oktobra 1995 o varstvu posameznikov pri obdelavi osebnih podatkov in o prostem pretoku takih podatkov (5) ter Uredbo (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (6).

               (16)

               V skladu s členom 3 Protokola o stališču Združenega kraljestva in Irske, priloženega Pogodbi o Evropski uniji in Pogodbi o ustanovitvi Evropske skupnosti, je Združeno kraljestvo uradno sporočilo željo, da sodeluje pri sprejetju in uporabi te odločbe.

               (17)

               V skladu s členoma 1 in 2 Protokola o stališču Združenega kraljestva in Irske, priloženega Pogodbi o Evropski uniji in Pogodbi o ustanovitvi Evropske skupnosti, ter brez poseganja v člen 4 omenjenega protokola Irska ne sodeluje pri sprejetju te odločbe, ki zanjo ni zavezujoča in se v njej ne uporablja.

               (18)

               V skladu s členoma 1 in 2 Protokola o stališču Danske, ki je priložen Pogodbi o Evropski uniji in Pogodbi o ustanovitvi Evropske skupnosti, Danska ne sodeluje pri sprejetju te odločbe, ki zanjo ni zavezujoča in se v njej ne uporablja –

         SPREJEL NASLEDNJO ODLOČBO:
   Člen 1
   Vsebina in področje uporabe
   1.   Ustanovi se Evropska migracijska mreža („EMM“).
   2.   Cilj EMM je zadovoljiti potrebe institucij Skupnosti, organov in institucij držav članic po informacijah o migracijah in azilu, in sicer z zagotavljanjem najnovejših, objektivnih, zanesljivih in primerljivih informacij o migracijah in azilu za pomoč pri oblikovanju politik Evropske unije na teh področjih.
   3.   EMM bo informacije o teh temah zagotovila tudi širši javnosti.
   Člen 2
   Naloge
   1.   EMM za dosego cilja iz člena 1:

               (a)

               zbira in izmenjuje najnovejše in zanesljive podatke ter informacije iz različnih virov;

               (b)

               opravlja analize podatkov in informacij iz točke (a) ter jih zagotavlja v lahko dostopni obliki;

               (c)

               v sodelovanju z drugimi ustreznimi organi EU prispeva k oblikovanju kazalnikov in meril, ki bodo izboljšali usklajenost informacij in pomagali pri razvoju dejavnosti Skupnosti, povezanih s statistiko migracij;

               (d)

               pripravlja in objavlja redna poročila o razmerah na področjih migracij in azila v Skupnosti ter državah članicah;

               (e)

               vzpostavi in skrbi za spletni sistem izmenjave informacij, ki zagotavlja dostop do ustreznih dokumentov in publikacij na področjih migracij in azila;

               (f)

               izboljšuje ozaveščenost o EMM z zagotavljanjem dostopa do informacij, ki jih zbira, in z razširjanjem izsledkov EMM, razen če so te informacije zaupne narave;

               (g)

               usklajuje informacije in sodeluje z drugimi ustreznimi evropskimi in mednarodnimi organi.

         2.   EMM zagotovi, da so njene dejavnosti skladne in usklajene z ustreznimi instrumenti in strukturami Skupnosti na področju migracij in azila.
   Člen 3
   Sestava
   EMM sestavljajo:

               —

               nacionalne kontaktne točke, ki jih določijo države članice,

               —

               Komisija.

         Člen 4
   Usmerjevalni odbor
   1.   EMM vodi usmerjevalni odbor, ki je sestavljen iz po enega predstavnika iz vsake države članice in po enega predstavnika Komisije, ki jim pomagata dva strokovnjaka.
   2.   Predstavnik Komisije je predsednik usmerjevalnega odbora.
   3.   Vsak član usmerjevalnega odbora ima en glas, vključno s predsednikom. Odločitve se sprejemajo z dvotretjinsko večino oddanih glasov.
   4.   Predstavnik Evropskega parlamenta lahko na sejah usmerjevalnega odbora sodeluje kot opazovalec.
   5.   Usmerjevalni odbor zlasti:

               (a)

               na podlagi osnutka, ki ga pripravi predsednik, prispeva k oblikovanju in odobritvi letnega programa dejavnosti EMM, ter tudi okvirnega zneska najnižjega in najvišjega proračuna za vsako nacionalno kontaktno točko, s čimer se krijejo osnovni stroški za zagotavljanje pravilnega delovanja mreže v skladu s členom 5;

               (b)

               pregleda napredek EMM ter po potrebi pripravi priporočila za nujne ukrepe;

               (c)

               vsaj enkrat letno zagotovi Evropskemu parlamentu, Svetu, Komisiji, Evropskemu ekonomsko-socialnemu odboru in Odboru regij jedrnato poročilo o stanju potekajočih dejavnosti EMM in glavnih ugotovitvah njenih študij;

               (d)

               opredeli najprimernejše strateške odnose sodelovanja z drugimi subjekti, pristojnimi na področju migracij in azila, ter po potrebi odobri upravno ureditev za takšno sodelovanje, kot je navedeno v členu 10;

               (e)

               svetuje nacionalnim kontaktnim točkam, kako izboljšati njihovo delovanje, ter jim pomaga pri sprejetju potrebnih ukrepov, kadar bi ugotovljene nenehne pomanjkljivosti pri delu nacionalne kontaktne točke lahko negativno vplivale na delo EMM.

         6.   Usmerjevalni odbor sprejme svoj poslovnik in se na sklic predsednika sestane vsaj dvakrat letno.
   Člen 5
   Nacionalne kontaktne točke
   1.   Vsaka država članica določi en subjekt, ki deluje kot nacionalna kontaktna točka. Države članice za poenostavitev dela EMM in zagotovitev uresničevanja njenih ciljev po potrebi upoštevajo zahtevo po usklajevanju med predstavnikom v usmerjevalnem odboru in svojo nacionalno kontaktno točko.
   2.   Nacionalna kontaktna točka je sestavljena iz vsaj treh strokovnjakov. Eden od njih, ki deluje kot nacionalni koordinator, je uradnik ali zaposlen pri tem določenem subjektu. Ostali strokovnjaki lahko pripadajo temu subjektu ali drugim nacionalnim in mednarodnim javnim ali zasebnim organizacijam s sedežem v državi članici.
   3.   Strokovnjaki vsake nacionalne kontaktne točke imajo skupaj strokovno znanje na področjih azila in migracij, ki zajema vidike oblikovanja politik, prava, raziskovanja in statistike.
   4.   Države članice Komisijo najkasneje v treh mesecih od začetka veljavnosti te odločbe obvestijo, kateri strokovnjaki sestavljajo njihove nacionalne kontaktne točke, in navedejo, kako slednje izpolnjujejo zahteve iz odstavka 3.
   5.   Nacionalne kontaktne točke izvajajo naloge EMM na nacionalni ravni in zlasti:

               (a)

               pripravljajo nacionalna poročila, vključno s poročili iz člena 9;

               (b)

               v sistem izmenjave informacij iz člena 8 prispevajo nacionalne informacije;

               (c)

               razvijajo sposobnost izdajanja ad hoc zahtev in hitrega odziva na takšne zahteve drugih nacionalnih kontaktnih točk;

               (d)

               vzpostavijo nacionalno migracijsko mrežo, sestavljeno iz številnih organizacij in posameznikov, ki delujejo na področju migracij in azila ter zastopajo ustrezne zainteresirane strani. Člani nacionalne migracijske mreže so lahko pozvani, da prispevajo k dejavnostim EMM, zlasti v zvezi s členoma 8 in 9.

         6.   Strokovnjaki vsake nacionalne kontaktne točke se sestajajo redno in razpravljajo o delu, po potrebi se sestajajo tudi s člani zadevnih nacionalnih migracijskih mrež iz odstavka 5(d), ter izmenjujejo informacije o trenutnih in prihodnjih dejavnostih.
   Člen 6
   Usklajevanje
   1.   Komisija usklajuje delo EMM tudi v skladu s členom 2(2) in zagotavlja, da delo ustrezno odraža politične prednostne naloge Skupnosti na področju migracij in azila.
   2.   Komisiji pri organizaciji dela EMM pomaga ponudnik storitev, izbran na podlagi postopka oddaje javnih naročil. Ta ponudnik storitev izpolnjuje zahteve iz člena 5(3) ter vse druge ustrezne zahteve, ki jih opredeli Komisija.
   3.   Ponudnik storitev pod nadzorom Komisije med drugim:

               (a)

               organizira tekoče delovanje EMM;

               (b)

               vzpostavi in upravlja sistem izmenjave informacij iz člena 8;

               (c)

               usklajuje prispevke nacionalnih kontaktnih točk;

               (d)

               pripravlja sestanke iz člena 7;

               (e)

               pripravlja zbirke in povzetke poročil in študij iz člena 9.

         4.   Po posvetovanju z nacionalnimi kontaktnimi točkami in odobritvi usmerjevalnega odbora Komisija v mejah glavnega cilja ter nalog iz členov 1 in 2 sprejme letni program dejavnosti EMM. V programu so navedeni cilji in tematske prednostne naloge. Komisija spremlja izvajanje letnega programa dejavnosti ter o njegovem izvrševanju in razvoju EMM redno poroča usmerjevalnemu odboru.
   5.   Komisija po nasvetu usmerjevalnega odbora iz člena 4(5)(e) sprejme potrebne ukrepe na podlagi sporazumov o dodelitvi donacij iz odstavka 6 tega člena.
   6.   Komisija na podlagi letnega programa dejavnosti EMM določi okvirne zneske, ki so na voljo za donacije in pogodbe v okviru odločitve o financiranju na podlagi člena 75 Uredbe (ES, Euratom) št. 1605/2002.
   7.   Komisija dodeli donacije za poslovanje nacionalnim kontaktnim točkam, ki izpolnjujejo zahteve iz člena 5(2) in (3), na podlagi posamičnih zahtev za donacije, ki jih predložijo nacionalne kontaktne točke. Najvišje sofinanciranje Skupnosti znaša 80 % skupnih upravičenih stroškov.
   8.   Donacije v skladu s členom 113(2) Uredbe (ES, Euratom) št. 1605/2002 ne bodo obnovljene po načelu postopnega zniževanja.
   Člen 7
   Sestanki
   1.   EMM se običajno sestaja najmanj petkrat letno.
   2.   Vsako nacionalno kontaktno točko na sestankih EMM zastopa vsaj eden od njenih strokovnjakov. Sestankov se udeležijo največ trije strokovnjaki iz vsake nacionalne kontaktne točke.
   3.   Sestanke EMM skliče in jim predseduje predstavnik Komisije.
   4.   Namen rednih sestankov EMM je:

               (a)

               omogočiti nacionalnim kontaktnim točkam izmenjavo znanja in izkušenj, zlasti glede delovanja EMM;

               (b)

               pregledati napredek pri delu EMM ter zlasti glede priprave poročil in študij iz člena 9;

               (c)

               izmenjati informacije in mnenja, zlasti glede sestave, organizacije, vsebine in dostopa do razpoložljivih informacij iz člena 8;

               (d)

               zagotoviti forum za razpravo o praktičnih in pravnih težavah, s katerimi se spopadajo države članice na področju migracij in azila, zlasti za razpravo o ad hoc zahtevah iz člena 5(5)(c);

               (e)

               posvetovati se z nacionalnimi kontaktnimi točkami pri pripravi letnega programa dejavnosti EMM iz člena 6(4).

         5.   Strokovnjake in subjekte, ki niso člani EMM, se lahko povabi na njene sestanke, če se zdi njihova prisotnost zaželena. Organizirajo se lahko tudi skupni sestanki z drugimi mrežami ali organizacijami.
   6.   Dejavnosti iz odstavka 5 se – če niso načrtovane v letnem programu dejavnosti EMM – pravočasno sporočijo nacionalnim kontaktnim točkam.
   Člen 8
   Sistem izmenjave informacij
   1.   V skladu s tem členom se vzpostavi spletni sistem izmenjave informacij, dostopen preko dodeljenega spletnega mesta.
   2.   Vsebina sistema izmenjave informacij je praviloma javna.
   Brez poseganja v Uredbo (ES) št. 1049/2001 Evropskega parlamenta in Sveta z dne 30. maja 2001 o dostopu javnosti do dokumentov Evropskega parlamenta, Sveta in Komisije (7) se dostop do zaupnih informacij dovoli le članom EMM.
   3.   Sistem izmenjave informacij je sestavljen vsaj iz naslednjih elementov:

               (a)

               dostopa do sprememb v zvezi z zakonodajo, sodno prakso in politikami Skupnosti ter držav članic na področju migracij in azila;

               (b)

               funkcionalnosti za ad hoc zahteve, kakor je navedeno v členu 5(5)(c);

               (c)

               glosarja in tezavra na temo migracij in azila;

               (d)

               neposrednega dostopa do vseh publikacij EMM, vključno s poročili in študijami, omenjenimi v členu 9, ter rednimi bilteni;

               (e)

               imenika raziskovalcev in raziskovalnih institucij na področju migracij in azila.

         4.   Za namene dostopa do informacij iz odstavka 3 lahko EMM, kadar je to potrebno, doda povezave na druga spletna mesta, kjer se nahajajo originalne informacije.
   5.   Dodeljeno spletno mesto olajša dostop do primerljivih pobud v zvezi z javnimi informacijami v povezanih zadevah ter do spletnih mest, ki vsebujejo informacije o razmerah na področjih migracij in azila v državah članicah ter tretjih državah.
   Člen 9
   Poročila in raziskave
   1.   Vsaka nacionalna kontaktna točka vsako leto pripravi poročilo o razmerah na področjih migracij ter azila v državah članicah, ki vključuje razvoj politik in statistične podatke.
   2.   Vsaka nacionalna kontaktna točka v okviru letnega programa dejavnosti v skladu s skupnimi specifikacijami pripravi druge raziskave o posebnih vprašanjih, povezanih z migracijami in azilom, ki so potrebne za podporo oblikovanju politik.
   Člen 10
   Sodelovanje z drugimi subjekti
   1.   EMM sodeluje s subjekti v državah članicah ali tretjih državah, vključno z agencijami EU in mednarodnimi organizacijami, pristojnimi na področju migracij in azila.
   2.   Upravno ureditev za sodelovanje iz odstavka 1, ki lahko po potrebi vključuje sklenitev sporazumov v imenu Skupnosti s strani Komisije, odobri usmerjevalni odbor.
   Člen 11
   Proračunska sredstva
   Proračunska sredstva, dodeljena za ukrepe, predvidene v tej odločbi, se vključijo v letne odobritve splošnega proračuna Evropske unije. Razpoložljive letne odobritve odobri proračunski organ v mejah finančnega okvira.
   Člen 12
   Izvrševanje proračuna
   Komisija nudi finančno podporo Skupnosti v skladu z Uredbo (ES, Euratom) št. 1605/2002.
   Člen 13
   Pregled
   Komisija najpozneje tri leta od začetka veljavnosti te odločbe ter nato vsaka tri leta Evropskemu parlamentu, Svetu, Ekonomsko-socialnemu odboru in Odboru regij predloži poročilo o razvoju EMM, pripravljeno na podlagi zunanje in neodvisne ocene. Poročilu se po potrebi priložijo ustrezni predlogi sprememb.
   Člen 14
   Objava in datum začetka uporabe
   Ta odločba se uporablja od dne objave v Uradnem listu Evropske unije.
   Člen 15
   Naslovniki
   Ta odločba je naslovljena na države članice v skladu s Pogodbo o ustanovitvi Evropske skupnosti.

      V Bruslju, 14. maja 2008

            Za Svet

            Predsednik

         A. BAJUK

      (1)  Mnenje z dne 10. aprila 2008 (še ni objavljeno v Uradnem listu).

      (2)  UL L 199, 31.7.2007, str. 23.

      (3)  UL L 83, 1.4.2005, str. 48.

      (4)  UL L 248, 16.9.2002, str. 1. Uredba, kakor je bila nazadnje spremenjena z Uredbo (ES) št. 1525/2007 (UL L 343, 27.12.2007, str. 9).

      (5)  UL L 281, 23.11.1995, str. 31. Direktiva, kakor je bila spremenjena z Uredbo (ES) št. 1882/2003 (UL L 284, 31.10.2003, str. 1).

      (6)  UL L 8, 12.1.2001, str. 1.

      (7)  UL L 145, 31.5.2001, str. 43.


title: Sklep Sveta (EU, Euratom) 2016/640 z dne 21. aprila 2016 o imenovanju petih članov Računskega sodišča

text:
               23.4.2016

               SL

               Uradni list Evropske unije

               L 108/32

         SKLEP SVETA (EU, Euratom) 2016/640
   z dne 21. aprila 2016
   o imenovanju petih članov Računskega sodišča
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 286(2) navedene pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 106a navedene pogodbe,
   ob upoštevanju predlogov Češke republike, Republike Latvije, Republike Poljske, Republike Slovenije in Slovaške republike,
   ob upoštevanju mnenj Evropskega parlamenta (1),
   ob upoštevanju naslednjega:

               (1)

               Mandati Jana KINŠTA, Igorsa LUDBORŽSA, Augustyna KUBIKA, Milana Martina CVIKLA in Ladislava BALKA se iztečejo 6. maja 2016.

               (2)

               Zato bi bilo treba opraviti nova imenovanja –

         SPREJEL NASLEDNJI SKLEP:
   Člen 1
   Za člane Računskega sodišča se za obdobje od 7. maja 2016 do 6. maja 2022 imenujejo:

               —

               Jan GREGOR,

               —

               Mihails KOZLOVS,

               —

               Janusz WOJCIECHOWSKI,

               —

               Samo JEREB,

               —

               Ladislav BALKO.

         Člen 2
   Ta sklep začne veljati na dan sprejetja.

      V Luxembourgu, 21. aprila 2016

            Za Svet

            Predsednik

         G.A. VAN DER STEUR

      (1)  Mnenja z dne 13. aprila 2016 (še niso objavljena v Uradnem listu).


title: Sklep Izvršnega Odbora z dne 7. oktobra 1997 o prispevku Islandije in Norveške k stroškom postavitve in delovanja C. SIS (SCH/Com-ex (97)18)

text:
Avis juridique important

|

41997D0018

Official Journal L 239 , 22/09/2000 P. 0441 - 0441

Sklep Izvršnega odboraz dne 7. oktobra 1997o prispevku Islandije in Norveške k stroškom postavitve in delovanja C.SIS(SCH/Com-ex (97)18)IZVRŠNI ODBOR JEob upoštevanju člena 132 Konvencije o izvajanju Schengenskega sporazuma,ob upoštevanju členov 92 in 119 zgoraj navedene konvencije,ob upoštevanju členov 2 in 3 Sporazuma o sodelovanju med pogodbenicami Schengenskega sporazuma in Schengenske konvencije ter Islandsko republiko in Kraljevino Norveško,SKLENIL:1. Prispevek Islandije in Norveške, v nadaljevanju "države Sporazuma o sodelovanju", k stroškom postavitve in delovanja C.SIS:Prispevki držav sporazuma o sodelovanju ustrezajo njihovemu deležu v skupnem bruto domačem proizvodu pogodbenic in držav sporazuma o sodelovanju.Prispevek pogodbenic se izračuna v skladu s členom 119(1) Schengenske konvencije.2. Način izračunavanja: Prispevek Islandije in Norveške se izračuna na podlagi primerjave bruto domačih proizvodov vseh pogodbenic in držav Sporazuma o sodelovanju. Prispevek pogodbenic, ki so države članice EU, se izračuna na podlagi ocene osnove davka na dodano vrednost v skladu z drugim stavkom člena 119(1) Schengenske konvencije, po odštetju prispevka Islandije in Norveške.3. Končni rok za plačilo prispevkov nordijskih držav je 1. januar 1997.Na Dunaju, 7. oktobra 1997PredsednikK. Schlögl


title: Sklep Sveta z dne 22. julija 2002 o sklenitvi Začasnega sporazuma o trgovini in trgovinskih zadevah med Evropsko skupnostjo na eni strani in Republiko Libanon na drugi

text:
Pomembno pravno obvestilo

|

32002D0761

Uradni list L 262 , 30/09/2002 str. 0001 - 0001

		Sklep Svetaz dne 22. julija 2002o sklenitvi Začasnega sporazuma o trgovini in trgovinskih zadevah med Evropsko skupnostjo na eni strani in Republiko Libanon na drugi(2002/761/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 133, v zvezi s prvim stavkom prvega pododstavka člena 300(2) te pogodbe,ob upoštevanju predloga Komisije,ob upoštevanju naslednjega:(1) Do začetka veljavnosti Evromediteranskega pridružitvenega sporazuma med Evropsko skupnostjo in njenimi državami članicami na eni strani in Republiko Libanon na drugi, podpisanem v imenu Skupnosti, v Luxembourgu, 17. junija 2002, je treba sprejeti Začasni sporazum o trgovini in trgovinskih zadevah med Evropsko skupnostjo na eni strani in Republiko Libanon na drugi.(2) Ta začasni sporazum, bo v ustreznih delih nadomestil Sporazum o sodelovanju med Evropsko gospodarsko skupnostjo in Republiko Libanon [1] in Sporazum med državami članicami Evropske skupnosti za premog in jeklo in Libanonom [2], podpisanima v Bruslju, 3. maja 1997.(3) Začasni sporazum je treba odobriti v imenu Skupnosti –SKLENIL:Člen 11. Začasni sporazum o trgovini in trgovinskih zadevah med Evropsko skupnostjo na eni strani in Republiko Libanon na drugi, priloge in protokoli k Sporazumu, kot tudi skupne izjave in izjave Evropske skupnosti vključene v Sklepni listini, se potrdijo v imenu Skupnosti.2. Besedila iz odstavka 1 so priložena temu sklepu.Člen 2Predsednik Sveta je s tem sklepom pooblaščen, da imenuje pooblaščenca(e), ki v imenu Skupnosti deponira(jo) Akt o uradnem obvestilu, kakor je predvideno v členu 42(2) Sporazuma.V Bruslju, 22. julija 2002Za SvetpredsednikP. S. Mřller[1] UL L 267, 27.9.1978, str. 2.[2] UL L 316, 12.12.1979, str. 24.--------------------------------------------------